open-index/open-wikipedia-markdown huggingface dataset:
1997 இந்தியக் குடியரசுத் தலைவர் தேர்தல்

இந்தியக் குடியரசின் **பதினோராவது குடியரசுத் தலைவர் தேர்தல் 1997** ல் நடைபெற்றது.
கே. ஆர். நாராயணன் 956,290 வாக்குகள் பெற்று வெற்றி பெற்றார். அவரை எதிர்த்து போட்டியிட்ட டி. என் சேசன் 50,631 வாக்குகள் பெற்றார். நாராயணன் இந்தியாவின் தலித் சமூகத்தைச் முதல் குடியரசுத் தலைவர் என்பது குறிப்பிடத்தக்கது.

## பின்புலம்
ஜூலை 17, 1997ல் பதினோராவது குடியரசுத் தலைவர் தேர்தல் நடத்தப்பட்டது. 1992-97ல் குடியரசுத் தலைவராக இருந்த  சங்கர் தயாள் சர்மா மீண்டும் போட்டியிடவில்லை. மாறாக துணைக்குடியரசுத் தலைவர் கே. ஆர். நாராயணன் இந்திய தேசிய காங்கிரசு, ஐக்கிய முன்னணி ஆகியவற்றின் வேட்பாளராகத் தேர்ந்தெடுக்கப்பட்டார். பாரதிய ஜனதா கட்சியும் அவருக்கு ஆதரவளித்தது. அவருக்கு எதிராக முன்னாள் முதன்மைத் தேர்தல் ஆணையர் டி. என். சேஷன் போட்டியிட்டார். அவருக்கு சிவ சேனா கட்சி மட்டும் ஆதரவளித்தது. நாராயணன் எளிதில் வெற்றி பெற்று குடியரசுத் தலைவர் ஆனார்.
## முடிவுகள்
மூலம்: இந்தியத் தேர்தல் ஆணையத்தின் இணையதளம்

## மேற்கோள்கள்

## வெளியிணைப்புகள்
*Election Commission of India Official Site

பகுப்பு:1997 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
2002 இந்தியக் குடியரசுத் தலைவர் தேர்தல்

இந்தியக் குடியரசின் **பன்னிரெண்டாவது குடியரசுத் தலைவர் தேர்தல் 2002** ல் நடைபெற்றது. அப்துல் கலாம் வெற்றி பெற்று இந்தியக் குடியரசுத் தலைவர் ஆனார்.

## பின்புலம்
ஜூலை 14, 2002ல் பன்னிரெண்டாவது குடியரசுத் தலைவர் தேர்தல் நடத்தப்பட்டது. 1997-2002ல் குடியரசுத் தலைவராக இருந்த கே. ஆர். நாராயணன் ஆரம்பத்தில் மீண்டும் போட்டியிட விருப்பம் தெருவித்தார். இந்திய தேசிய காங்கிரசு முதலான எதிர்கட்சிகள் அவருக்கு ஆதரவளித்தன. ஆனால் ஆளும் தேசிய ஜனநாயகக் கூட்டணி இதற்கு இசையவில்லை. பாரதிய ஜனதா கட்சி மற்றும் பிரதமர் அடல் பிகாரி வாச்பாய்க்கும் நாராயணனுக்கும் இடையே அவ்வளவு இணக்கமான உறவு இல்லாமையே இதற்குக் காரணம். எனவே நாராயணனை மீண்டும் குடியரசுத் தலைவர் வேட்பாளாராக்க பாஜக கூட்டணி மறுத்துவிட்டது. ஆனால் அவர் எதிர்க்கட்சிகளின் ஆதரவுடன் போட்டியிட்டால் வாக்காளர் குழுவில் யாருக்கு ஆதரவு அதிகம் என்பது தெளிவாக இல்லாத நிலையில் தோல்வியடய தெ.ஜ கூட்டணி விரும்பவில்லை. எனவே எதிர்க்கட்சிகளுடன் கலந்தாலோசித்து ஒரு பொது வேட்பாளரைத் தேர்ந்தெடுக்கும் முயற்சிகளில் இறங்கியது. துணைக் குடியரசுத் தலைவர் கிருஷண் காந்த், முன்னாள் மகாராஷ்டிரா ஆளுனர் பி. சி. அலெக்சாந்தர் ஆகியோரது பெயர்கள் முன்வைக்கப்பட்டன. ஆனால் இவர்கள் அனைத்து தரப்பினரும் ஏற்றுக்கொள்ளத் தக்கவர்களாக அமையவில்லை. இறுதியில் முன்னாள் தேசிய அறிவியல் மற்றும் தொழில்நுட்ப ஆலோசகரும், இந்தியாவின் “ஏவுகணை மனிதர்” என்று அறியப்பட்ட அப்துல் கலாம் தே.ஜ கூட்டணி வேட்பாளராக அறிவிக்கப்பட்டார். காங்கிரசும் இத்தெரிவுக்கு இசைந்தது. ஆனால் சிபிஐ, சிபிஎம் முதலான இடதுசாரிக் கட்சிகள் அவரை ஏற்றுக் கொள்ளவில்லை. அவரை எதிர்த்து இந்திய தேசிய ராணுவத்தின் தளபதிகளில் ஒருவரான கேப்டன் லட்சுமி சாகலை வேட்பாளராக்கினர். தேர்தலில் கலாம் எளிதில் வென்று குடியரசுத் தலைவரானார்.

## முடிவுகள்
Source: இந்திய தேர்தல் ஆணைய வலைத்தளம்

## மேற்கோள்கள்

பகுப்பு:2002 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
தேசிய அறிவுசார் ஆணையம்

இந்திய நாட்டை அறிவுசார்ந்த நாடாக மாற்றும் குறிக்கோளோடு பிரதமரின் உயர்மட்ட ஆலோசனைக் குழு **தேசிய அறிவுசார் ஆணைய**த்தை (*National Knowledge Commission*) அமைத்தது. இதில் ஐந்து முக்கியப் பகுதிகள் உள்ளன. கல்வி முதல் மின் நிர்வாகம் வரை அடங்கும்.

## பெறுதல்

பெறுதல் எனும் முக்கியப்பகுதியின் கீழ்

#கல்வியறிவு
#மொழி
#மொழிபெயர்ப்பு
#நூலகங்கள்
#வலையமைப்புகள்
#வாயில்கள்

-ஆகியவை இடம் பெற்று உள்ளன.

## கருத்துகள்

கருத்துகள் எனும் முக்கியப்பகுதியின் கீழ் 
#பள்ளிக் கல்வி
#தொழிற் கல்வி
#உயர் கல்வி
#மருத்துவக் கல்வி
#சட்டக் கல்வி
#மேலாண்மைக் கல்வி
#பொறியியல் கல்வி
#திறந்த மற்றும் தொலைதூரக் கல்வி

-ஆகியவை இடம் பெற்று உள்ளன.

## உருவாக்கம்

உருவாக்கம் எனும் முக்கியப்பகுதியின் கீழ்

#அறிவியல் மற்றும் தொழிற் நுட்பம்
#அறிவுசார்ந்த சொத்து உரிமைகள்
#புதுமை
#தொழில்முனையம்

-ஆகியவை இடம் பெற்று உள்ளன.

## பயன்பாடு
பயன்பாடு எனும் முக்கியப்பகுதியின் கீழ் 
#பாரம்பரிய அறிவு
#வேளாண்மை

-ஆகியவை இடம் பெற்று உள்ளன.

## சேவைகள்
சேவைகள் எனும் முக்கியப்பகுதியின் கீழ் 
#மின் நிர்வாகம் /ஆளுகை

-இடம் பெற்றுள்ளது.

## வெளி இணைப்புகள்
* அதிகாரப்பூர்வ இணைய தளம் 

பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
பகுப்பு:இந்திய அரசு
சாகலாசனார்

**சாகலாசனார்** சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் இடம் பெற்றுள்ளன. அவை அகநானூறு 16, 270.

## புலவர் பெயர் விளக்கம்
* இவரது பாடல்கள் சொல்லும் செய்தி:
## அகம் 16
* திணை - மருதம்
தலைவன் பரத்தையர் சேருயிலிருந்து இல்லம் மீண்டான். யாரையும் அறியேன் என்று தலைவியிடம் பொய் சொல்கிறான். தலைவி நான் அறிவேன் என்று அன்றொருநாள் நிகழ்ந்ததைக் கூறிகிறாள்.

### புதல்வன் பொலிவு
நீர்நாய் மேயும் பழமையான பொய்கையில் பூத்த தாமரை போன்ற கை, வாய், நாக்குத் திரும்பாமல் பிறர் நகைக்கும்படி பேசும் சில சொல். - இப்படி அந்தப் புதல்வன் காணப்பட்டான். அவன் கையில் பொன் வளையல் அணிவித்திருந்தனர்.

### அன்றொருநாள் நிகழ்ந்தது
தேர் என்னும் வண்டிகள் பல செல்லும் தெருவில் அந்தப் புதல்வன் தனியே வந்துகொண்டிருந்தான். அவனது தந்தையின் பரத்தை அவனைப் பார்த்துவிட்டாள். அவள் (அரிசி போன்ற) கூர்மையான பல்லைக் காட்டும் புன்சிரிப்பு காட்டுபவள். யாரும் பார்க்கவில்லை என்று எண்ணி மனம் செத்துப்போனாள். (துடித்துப்போனாள்) 'வருக மாள' என்று சொல்லிக்கொண்டே புதல்வனை வாரி எடுத்தாள். பொன்னணி கொண்ட மார்பில் பூண்கச்சம் கட்டிய தன் முலையோடு சேர்த்து அணைத்துக்கொண்டாள்.

புதல்வனைப் பெற்ற தாய் அதனைப் பார்த்துவிட்டாள். 'குற்றமற்ற குறுமளே! ஏன் மயங்குகிறாள். நீயும் இவனுக்குத் தாய்' என்று சொல்லிக்கொண்டே சென்று அவள் மார்பிலுள்ள புதல்வனைத் தானும் தழுவிக்கொண்டாள்.

குழந்தையைத் தூக்கிய பரத்தை குழந்தையின் தந்தையோடு தனக்கு உள்ள கள்ள உறவை எண்ணி நாணினாள். நானும் அவளைப் பேணிப் பாதுகாத்துக்கொண்டேன்.
#### வானத்து அணங்கரும் கடவுள் - பரத்தையும் கற்புக்கரசி
வானத்தில் வருத்தாமல் இருக்கும் பெண்தெய்வம் சாலிமீன் (வடமீன், அருந்ததி நட்சத்திரம்) புதல்வனைத் தூக்கிய பரத்தையையும் சாலிமீன் போன்றவள் (கற்புக்கரசி) என்று தலைவி எண்ணி மகிழ்ந்து இப்பாடலில் போற்றுகிறாள்.

## அகம் 270
* திணை - நெய்தல்
தலைவன் பகலில் வந்து தலைவியைத் துய்த்துவிட்டு மீள்கிறான். திருமணம் செய்துகொண்டு இனி அடையவேண்டும் எனத் தோழி தலைவனுக்கு அறிவுறுத்துகிறாள்.
### மீன் வேட்டுவர்
புலவு நாற்றம் அடிக்கும் கழி நீரில் நீலம் பூத்திருந்தது. அங்கு வாழ்ந்த வேட்டுவர் மீனை இனத்தோடு பிடிப்பர். அவர்கள் நீலப்பூவையும் அங்குள்ள ஞாழல் பூவையும் பறித்து கண்ணியாகக் கட்டி அணிந்துகொள்வர்.

### தலைவி பார்த்து அழுத இடம்
தலைவன் அந்த மீன்வேட்டுவர் மகன். தலைவியும் அந்தக் குடியைச் சேர்ந்தவள். தலைவன் பிரிந்தபோது தலைவியின் தோள் வாடியது. தலைவன் அன்று தன்னை எடுத்துக்கொண்ட கானல் துறையைப் பார்க்கும்போது வாடியது. அங்கிருந்த புன்னைமரத்துக் கிளை இறால் மீனை அடித்துக்கொண்டுவரும் திரையைத் தழுவிக்கொண்டிருப்பதைப் பார்க்கும்போது வாடியது.

### கழுமலம் போன்ற மேனி
அத்துடன் அவளது மேனி அழகும் தொலைந்தது. முன்பு அவள் மேனி கழுமலம்(சீர்காழி அன்று) போல அழகுடன் திகழ்ந்தது.
#### குட்டுவன்
கழுமலம் சேரநாட்டிலிருந்த ஓர் ஊர். இதன் அரசன் குட்டுவன். இவன் குதிரை பூட்டிய தேரில் செல்வான். சிறந்த கொடைவள்ளல்.

### கடவுள் மரம்
மரத்தடியில் கோயில். அந்தக் கோயிலுக்கு அந்த மரம் காவல்மரம். அந்த மரத்தில் காக்கை முள்ளால் கூடு கட்டியிருந்தது. அது கடவுள் மரம் ஆகையால் அதன் ஆண்காக்கை அதனை அங்குப் புணர்வதில்லை. அங்குப் புணராது உறையும் காக்கை போலத் தலைவி தலைவன் இல்லாமல் வாடி வதங்கி இருக்கிறாளாம்.

பகுப்பு:சங்கப் புலவர்கள்
பேஷ்வா

**பேஷ்வா** (ஆங்கிலம்: *Peshwa*; மராத்தி: पेशवे) என்றால்  தலைமை அமைச்சர் என்று பொருள். மராத்தியப் பேரரசர் சாகுஜி தான் முதன்முதலில் தனது  மராத்திய பேரரசின் (தேசஸ்த் பிராமணர்), பேஷ்வா எனும் பிரதம அமைச்சர் பதவியில் 1713-இல் பாலாஜி விஸ்வநாத்தை அமர்த்தினார். தலைமை அமைச்சர்களான பேஷ்வாக்கள் பின்னர் மராட்டிய இராணுவத்தையும் கட்டுப்படுத்தினர். பேஷ்வாக்களின் பரம்பரையினர், மராத்தியப் பேரரசின் பிரதம அமைச்சர்களாகவும், தலைமைப் போர்ப்ப்டைத் தலைவர்களாகவும் செயல்பட்டனர். 

முகலாயப் பேரரசின் பெரும் பகுதிகளை பேஷ்வாக்களின் காலத்தில் மராத்தியப் பேரரசு வெற்றி கொண்டது.  சத்திரபதி சிவாஜியின் பேரனின் ஆட்சிக்காலத்திற்குப் பின் மராத்தியக் கூட்டமைப்பை உருவாக்கி, முகலாயர்களை வென்று, மராத்தியப் பேரரசை வட இந்தியாவில் விரிவாக்கினர்.

1857ல் சிப்பாய் கிளர்ச்சிக்கு தலைமை தாங்கியவர்களில் ஒருவரான நானா சாகிப், மராத்தியக் கூட்டமைப்பின் இறுதி பேஷ்வாவான இரண்டாம் பாஜி ராவால் தத்தெடுக்கப்பட்டவர்.

## புகழ் பெற்ற பேஷ்வாக்கள்
* பாலாஜி விஸ்வநாத் (1713 – 1720)
* பாஜிராவ்  (1720 – 1740)
* பாலாஜி பாஜி ராவ் (1740 – 1761)
* மாதவராவ் (1761 - 1772)
* இரண்டாம் பாஜி ராவ்  (1796 - 1798)
* பேஷ்வா நாராயணராவ் (1772 – 1773)
* இரகுநாதராவ் (1773 - 1774)
* இரண்டாம் பாஜி ராவ் (1796 - 1818)

## இதனையும் காண்க
* தேசஸ்த் பிராமணர்
* மராத்திய அரச குலங்கள் மற்றும் அரசுகள் பட்டியல்
* மராத்திய கூட்டமைப்பு

## மேற்கோள்கள்


## வெளி இணைப்புகள்
* மராத்திய பேஷ்வாக்கள் - காணொலி உரை   
*  Rise of the Peshwas
* மராத்தியப் பேரரசின் பேஷ்வாக்களின் அரசியல் வரலாறு

பகுப்பு:மராட்டியப் பேரரசு
*
பகுப்பு:மராத்தியர்கள்
பகுப்பு:பிராமணர்
கழுமலம்

**கழுமலம்** என்பது சங்க கால ஊர் ஆகும்.

## சோழ நாட்டுக் கழுமலம்

* தமிழ்நாட்டிலுள்ள சீர்காழிக்கு வழங்கும் பெயர்களில் ஒன்று கழுமலம். ஞானசம்பந்தர் தேவாரத்தில், *கழுமல வள நகர் பெண்ணின் நல்லாளோடும் பெருந்தகை இருந்ததே* என்று கூறுகிறார்.திருக்கோயிலூர் தென்பெண்ணை ஆற்றில் கரையோரம் உள்ள ஊர் கழுமலம். இன்றும் இந்த ஊர் கழுமலம் என்றே அழைக்கப்படுகிறது.

* உறையூர் அரசன் செம்பியன் தான் போரில் வென்றவர்களின் குடைகளைக் கழுமலத்துக்குக் கொண்டுவந்தான். 

* அழும்பில் அரசன் பெரும்பூட் சென்னி தன் படைத்தலைவன் பழையனை வீழ்த்திய எழுவர் கூட்டணியோடு தானே முன்னின்று போரிட்டு  அகப்பட்ட கணையனைக் கழுமலத்துக்குக் கொண்டுவந்து சிறையிலிட்டான். 

## சேர நாட்டுக் கழுமலம்

* சேரநாட்டில் ஒரு கழுமலம் இருந்தது. அதனை ஆண்டுவந்த அரசன் குட்டுவன். தலைவியின் மேனி இந்தக் கழுமலம் என்னும் ஊரைப்போல அழகுடன் திகழ்ந்ததாகக் கூறப்படுகிது. 

* களவழி நாற்பது பாட்டுடைத் தலைவன் சோழன் செங்கணான் கழுமலம் என்னும் ஊரில் நடந்த போரில் வென்றான்.

## காண்க
* சங்ககாலத் தண்டனை

## அடிக்குறிப்பு

பகுப்பு:சங்க கால ஊர்கள்
பகுப்பு:சேரர் போர்கள்
2007 இந்தியக் குடியரசுத் தலைவர் தேர்தல்

இந்தியக் குடியரசின் **பதிமூன்றாவது குடியரசுத் தலைவர் தேர்தல் 2002** ல் நடைபெற்றது. பிரதீபா பாட்டீல் வெற்றி பெற்று இந்தியக் குடியரசுத் தலைவர் ஆனார். இவர் இந்தியாவின் முதல் பெண் குடியரசுத் தலைவர் என்பது குறிப்பிடத்தக்கது.

## பின்புலம்
சூலை 19, 2007ல் பதிமூன்றாவது குடியரசுத் தலைவர் தேர்தல் நடத்தப்பட்டது. 2002-07ல் குடியரசுத் தலைவராக இருந்த அப்துல் கலாமை மீண்டும் குடியரசுத் தலைவர் வேட்பாளாரக்க ஆளும் இந்திய தேசிய காங்கிரசும் இடதுசாரிக் கட்சிகளும் விரும்பவில்லை. பாரதிய ஜனதா கட்சி தலைமையிலான தேசிய ஜனநாயகக் கூட்டணி துணைக் குடியரசுத் தலைவரான பைரோன் சிங் செகாவத்தை தனது வேட்பாளராக அறிவித்தது. அவருக்கு போட்டியாக காங்கிரசு தலைமையிலான ஐக்கிய முற்போக்குக் கூட்டணி பிரதீபா பாட்டிலை வேட்பாளராகத் தேர்ந்தெடுத்தது. சிபிஐ, சிபிஎம் முதலான இடதுசாரிக் கட்சிகளும் பாட்டிலுக்கு ஆதரவளித்தன. அதிமுக, தெலுங்கு தேசம், சமாஜ்வாதி கட்சி போன்ற மாநில கட்சிகள் ஐக்கிய தேசிய முற்போக்குக் கூட்டணியை அமைத்து அப்துல் கலாமை மீண்டும் குடியரசுத் தலைவராக்க முயன்றன. ஆனால் அவர் பிற கட்சிகளின் ஆதரவின்றி போட்டியிட மறுத்துவிட்டார். வாக்கெடுப்பில் பிரதீபா பாட்டில் எளிதில் வென்று குடியரசுத் தலைவரானார்.

## முடிவுகள்
ஆதாரம்: 

## கட்சி வாரியாக வாக்குகள்

## மேற்கோள்கள்

பகுப்பு:2007 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
2012 இந்தியக் குடியரசுத் தலைவர் தேர்தல்

இந்தியக் குடியரசின் பதின்மூன்றாம் குடியரசுத் தலைவரைத் தேர்ந்தெடுக்க பதினான்காவது **குடியரசுத் தலைவர் தேர்தல் 2012**  சூலை 19, 2012இல் நடைபெற்றது. அப்போதைய குடியரசுத் தலைவர் பிரதீபா பாட்டிலின் பதவிக்காலம் சூலை 2012ல் முடிவடைய இருந்ததை அடுத்து அத்தேர்தல் அறிவிக்கப்பட்டு நடைபெற்றது. இத்தேர்தலில் ஆளும் காங்கிரஸ் கட்சியின் வேட்பாளர் பிரணாப் முகர்ஜி வெற்றி பெற்று குடியரசுத் தலைவரானார்.

## குடியரசுத் தலைவர் தேர்தல்

குடியரசுத் தலைவர் தேர்தலை இந்தியத் தேர்தல் ஆணையம் நடத்துகிறது. குடியரசுத் தலைவருக்கான மொத்தவாக்குகள் இந்திய வாக்காளர் குழுவின் வாக்குகளை அடிப்படையாகக் கொண்டு கணக்கிடப்படுகிறது. இத்தேர்தலுக்கு சட்டமன்ற, நாடாளுமன்ற, மாநிலங்களவை உறுப்பினர்கள் வாக்களிக்க தகுதி பெறுவர்.

## குடியரசுத் தலைவர் வேட்பாளர்களாக எதிர்பார்க்கப்பட்டவர்கள்
* முகம்மது அமீத் அன்சாரி
* பிரணாப் முகர்ஜி 
* அப்துல் கலாம் 
* பி. ஏ. சங்மா

## கருத்துக்கள்/நிகழ்வுகள்
* மே 5 - குடியரசுத்தலைவர் தேர்தல் குறித்து அதிமுக இன்னும் முடிவு எடுக்கவில்லை  என்றும் அதுகுறித்து யாரும் தங்களிம் பேசவில்லை என்றும் தில்லி செல்லும் போது செய்தியாளர்களிடம் தமிழ்நாடு முதலமைச்சர் செயலலிதா தெரிவித்தார் . பி. ஏ. சங்மா மே 15 அன்று செயலலிதாவை சந்தித்து தமக்கு ஆதரவு தரவேண்டும் என்று கோரியதை ஏற்று அவரை ஆதரித்து மே 18ல் அறிக்கை வெளியிட்டார்..
* குடியரசுத் தலைவராக பழங்குடியினத்தவருக்கு வாய்ப்பு வழங்கப்படவேண்டும் என்று தேசியவாத காங்கிரஸ் தலைவர்களில் ஒருவரான பிஏ சங்கமா கருத்து தெரிவித்தார் . 
* பிரணாப் முகர்ஜியை வேட்பாளராக நிறுத்தினால் திமுக ஆதரிக்கும் என்று கருணாநிதி தெரிவித்தார்..

## வெற்றி பெற்றவர்

இந்தியக் குடியரசுத் தலைவர் தேர்தலில் பிரணாப் முகர்ஜி வெற்றி பெற்றார். இதன்  மூலம் அவர் இந்தியக் குடியரசின் 13வது குடியரசுத் தலைவர் ஆனார்.

## இவற்றையும் பார்க்கவும்
* இந்திய வாக்காளர் குழு

## மேற்கோள்கள்


## வெளியிணைப்புகள்
* சூடுபிடிக்கிறது குடியரசுத் தலைவர் தேர்தல்  - தினமணி

பகுப்பு:2012 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
ஹொங்கொங் பொது நூலகங்கள்

**ஹொங்கொங் பொது நூலகங்கள்** (Hong Kong Public Libraries) **HKPL** ஹொங்கொங் பொது மக்களின் வாசிப்புக்காக, ஹொங்கொங் அரசாங்கத்தினால் பராமரிக்கும் நூலகங்கள் ஆகும். இவற்றை ஹொங்கொங் அரசின் பிரதான ஒரு துறையான ஓய்வாற்றல் மற்றும் பண்பாட்டுப் பணிகள் திணைக்களத்தின் நிர்வாகத்தின் கீழ் பிரதேச சபை மற்றும் நகர சபை ஊடாக பராமரிக்கப்பட்டு வருகின்றன. இந்த நூலகங்கள் ஒருங்கிணைக்கப்பட்ட (இலக்க எண்முறை (Digital)) வலைப்பின்னல் கட்டகத்தைக் கொண்டியங்கும் உலகின் மிகப்பெரிய நூலக வலைப்பின்னல் முறைமைகளின் ஒன்றாகும். இந்த நூலக வலைப்பின்னல் முறைமையில் மொத்தம் 65 பொது நூலகங்கள் உள்ளன. அவற்றில் 12.1 மில்லியன் நூல்கள் உள்ளன. இவற்றில் 10 இடம்பெயரும் நூலகங்களும் உள்ளடக்கம். இந்த நூலங்களில் உள்ள அதிகமான நூல்கள் சீன நூல்கள் ஆகும். இரண்டாம் நிலையில் ஆங்கில நூல்கள் உள்ளன. ஹொங்கொங் புவியியல் ரீதியாக 1104 சதுர கிலோ மிட்டர்களை மட்டுமே கொண்டுள்ளப் போதும், ஒவ்வொரு மாவட்டங்களிலும் வசதிமிக்க பல மாடிகளைக் கொண்ட நூலகங்களைக் கொண்டுள்ளன.  இவ்வனைத்து நூலகங்களிலும் இணையப் பாவனை வசதியினையும் இலவசமாக வழங்கப்படுகின்றது.

ஹொங்கொங்கின் முதலாவதாக கட்டப்பட்ட நூலகம் நகர மண்டபம் பொது நூலகம் ஆகும். இது பிரித்தானியர் ஆட்சிக் காலத்தில் 1962 ஆம் ஆண்டில் கட்டப்பட்டதாகும்.

## நூலகப் பணியாளர்கள்
ஹொங்கொங்கில் எந்த நூலகத்திற்கு சென்றாலும் எவ்விதச் சிக்கலுமின்றி நூலகத்தில் உதவிகளை பெற்றுக்கொள்ளலாம். நூலகப் பணியாளர்கள் மிகவும் அமைதியாகவும் பணிவாகவும் நடந்துக்கொள்வார்கள். இலவச இணையப் பாவனை இரண்டு மணித்தியாளங்கள் கொடுக்கப்படும். வாசகர்கள் அழைப்பேசியூடாக தொடர்பு கொண்டு நேரப்பதிவு செய்துக்கொள்ளலாம். ஒவ்வொரு நூலகத்தினுள்ளும் பல கணினிகள் வாசகர்களின் பாவனைக்கு விடப்பட்டுள்ளன. பெரிய நூலகங்களில் நூற்றுக்கணக்கான கணினிகள் ஊடாக இலவச இணைய வசதிகள் வழங்கப்படுகின்றன. 

## இவற்றையும் பார்க்கவும்
* ஹொங்கொங்கில் உள்ள நூலகங்களின் பட்டியல்

## மேற்கோள்கள்

## வெளியிணைப்பு
* அதிகாரப்பூர்வத்தளம்

பகுப்பு:ஹொங்கொங் நூலகங்கள்
பகுப்பு:ஹொங்கொங் கல்வி
ஒருங்கிணைக்கப்பட்ட நூலகக் கட்டகம்

**ஒருங்கிணைக்கப்பட்ட நூலகக் கட்டகம்** (Integrated Library System) (**ILS**), அல்லது **நூலக நிர்வாகக் கட்டகம்** (Library Management System) (**LMS**) என்பது இலக்க எண்முறை கட்டக முறைமையை கொண்டியங்கும் வலைப்பின்னல் முறைமையாகும்

ஹொங்கொங்கில் உள்ள நூலகங்களும் ஒருங்கிணைக்கப்பட்ட நூலகக் கட்டக முறைமையக் கொண்டு இயங்குவதில் ஒன்றாகும். 

## மேற்கோள்கள்
 

## வெளியிணைப்புகள்
* Library Technology Guides 
* A historical chart of major ILS vendors 
* MARC Records, Systems and Tools 
* College Center for Library Automation 
* Higher Education Library Technology
* Local Government Library Technology 

பகுப்பு:ஒருங்கிணைக்கப்பட்ட நூலகக் கட்டகம்
ஆனந்தரங்கப்பிள்ளையின் நாட்குறிப்புகள்

**ஆனந்தரங்கப்பிள்ளையின் நாட்குறிப்புகள்** என்பன புதுச்சேரியில் பிரெஞ்சு காலனித்துவக் காலத்தில் மொழிபெயர்ப்பாளாராக பணியாற்றிய ஆனந்தரங்கப்பிள்ளை அவர்களின் விரிவான நாட்குறிப்புகள் ஆகும்.  இவர் 1736 முதல்  1761 வரையிலான கால்நூற்றாண்டுக் கால நிகழ்வுகளை தனது நாட்குறிப்பில் பதிவு செய்துள்ளார்.  பெரும்பாலான பதிவுகள் தமிழிலேயே உள்ளன.  சில இடங்களில் தெலுங்கிலும் எழுதப்பட்டுள்ளது.  இந்த நாட் குறிப்புகள் பலரால் பதிக்கப்பட்டுள்ளன.  ஆங்கிலத்திலும் மொழி பெயர்க்கப்பட்டுள்ளது.  12 தொகுதிகளாகவும் வெளிவந்துள்ளது.    

## வெளி இணைப்புகள்
* புதுச்சேரி தந்த நாட்குறிப்புகள் - ஓர் அறிமுகம்

பகுப்பு:தமிழர் ஆவணங்கள்
பகுப்பு:18 ஆம் நூற்றாண்டுத் தமிழ் நூல்கள்
அலைக்கற்றை எஸ். பாண்ட்

**எசு. அலைப்பட்டை** (*S-Band*) என்பது 2 முதல் 4 கிகா எர்ட்சு அலைவெண் வரை  உள்ள கதிர்நிரல் பகுதியைக் குறிப்பதாகும்.  இது அலைபேசி தொலைத்தொடர்புக்கும், வீவாணி இயக்கத்துக்கும், தரைவழி தொலைத்தொடர்புக்கும் பயன்படுகிறது. இதில் 2.6 கிகா எர்ட்சு (2500-2690 கிகா எர்ட்சு) என்றழைக்கப்படும் அலைநீளம் பன்ன்னாட்டுத் தொலைத்தொடர்பு ஒன்றியத்தால் 2000ம் ஆண்டு தரைவழி அலைப்பேசி பயன்பாட்டிற்கு வழங்கப்பட்டுள்ளது.

## இந்திய எசு அலைப்பட்டை விவாதம்

2011 பிப்ரவரியில் இந்திய விண்வெளித்துறையின் வணிகக் கிளையான ஆந்திரிக்சு கழகம் இதன் ஒரு பகுதி 70 மெகா எர்ட்சு அளவிற்கு தேவாசு மல்டிமீடியா, பெங்களூரு என்ற நிறுவனத்திற்கு ஒதுக்கீடு செய்ததில் அரசுக்கு 2,00,000ம் கோடி ரூபாய் இழப்பு ஏற்பட்டதாக சர்ச்சை ஏற்பட்டுள்ளது. தற்போது இந்த ஒப்பந்தத்தைப் பாதுகாப்புக்கான மத்திய அமைச்சரவைக் குழு நீக்க முடிவு செய்துள்ளது.

## மேற்கோள்கள்


பகுப்பு:மின்காந்த நிழற்பட்டை
இ. நா. அய்யாக்கண்ணுப்புலவர்

**இ. நா. அய்யாக்கண்ணுப்புலவர்** ஒரு தமிழ் அறிஞர், ஆசிரியர், நவீன பௌத்த மறுமலர்ச்சி இயக்கத்தின் முன்னோடிகளில் ஒருவர்.

## படைப்புகள்
* பகவத் தியான பக்தி ரசக் கீர்த்தினைகள் - 1930 
* திருப்பாசுரக் கொத்து - 1930 
* மைசூர் சமசுதான சரித்திரம் - 1930 
* பகவத் தோத்திர பண்மணிமாலை - 
* பகவத்தியான சோடச மாலிகா - 1912
* மைசூர் வரலாற்றுக் கும்மி
* புத்தரின் சரித்திரப்பா

பகுப்பு:தமிழ் பெளத்த எழுத்தாளர்கள்
நிலைத்த இறக்கை வானூர்தி

**நிலைத்த இறக்கை வானூர்தி** (*fixed-wing aircraft*) என்பது நிலையாகப் பொருத்தப்பட்ட இறக்கைகளுடன் கூடிய வானூர்தி ஆகும். பொதுவாக பயணிகள், சரக்கு முதலியவற்றை ஏற்றிச் செல்லுகின்ற வானூர்திகள் இவ்வகையைச் சேர்ந்தவை. இறக்கைகள் வளியூடாக முன்னோக்கிச் செல்லும்போது ஏற்படும் மேலுதைப்பைப் பயன்படுத்தியே இவ்விமானங்கள் பறக்கின்றன. இவ்வகை வானூர்திகளில், முன்னோக்கிச் செல்வதற்குத் தாரைப் பொறிகளைப் பயன்படுத்தும் வானூர்திகளும், சுழலியக்கிகளைப் பயன்படுத்தும் வானூர்திகளும் அடங்குகின்றன. ஆற்றலைப் பயன்படுத்தாத வழுக்கு வானூர்திகளும் இவ்வகையினவே.

## மேற்கோள்கள்

பகுப்பு:வானூர்திகள்
பகுப்பு:விமானம்
ஐரோப்பாவில் தமிழ் சுவடிகளும் நூல்களும்

காலனித்துவ காலத்தில் ஐரோப்பிய தமிழ்நாடு, ஈழம் மற்றும் தமிழர் வாழ் இடங்களுக்கு வந்து பல தமிழ் இலக்கிய ஏட்டுச் சுவடிகளையும் நூல்களையும் தம்மோடு எடுத்துச் சென்றனர்.  சமய பரப்புரையாளராக வந்த சிலர் பெறுமதி மிக்க தமிழ் ஆக்கங்களையும் ஆக்கியுள்ளனர்.  இவையும் தற்போது ஐரோப்பிய காப்பகங்கள் பலவற்றில் உள்ளன.  மேலும், ஐரோப்பிய பல்கலைக்கழகங்கள், நூலகங்கள், காப்பகங்கள் கீழத்தேச சேகரிப்பின் ஒரு பகுதிய தமிழ் ஆக்கங்களையும் சேகரித்து வைத்துள்ளார்கள்.  இவ்வாறு அரிய பல நூல்கள், சுவடிகள், மற்றும் ஆவணங்கள் ஐரோப்பாவில் உள்ளன.  

## இவற்றையும் பார்க்க
* யேர்மனியில் தமிழ்ச் சுவடிகள்

## வெளி இணைப்புகள்
* A survey of Tamil Christian writings in European Libraries

பகுப்பு:தமிழ்ச் சுவடியியல்
பகுப்பு:தமிழர் ஆவணங்கள்
பகுப்பு:தமிழ்ச் சேகரிப்புகள் கொண்ட நூலகங்கள்
சிறுமுது அறிஞர்

**சிறுமுது அறிஞர்** *(child prodigy)* என்போர் சிறிய வயதிலேயே பெரியவர்களுக்குரிய அறிவும் திறமையும் கைவரப்பெற்றோர் ஆவர். அதிகப் பயிற்சி தேவைப்படும்  துறையில்  மிகத்தேர்ந்த  பெரியவரின் திறமையைத் தன் செயலில் காட்டும் 10 வயதிற்குட்பட்ட குழந்தையை சிறுமுது அறிஞர் என்று சொல்லலாம் என ஒரு வரையறை கூறுகிறது.

பரவலர் ஊடகங்களில் இத்தகைய திறன் உடையோரை அதிசயக் குழந்தை அல்லது சாகசக் குழந்தை என்று கூறுவர்.

இசைத்துறையில் மொசார்ட், சதுரங்கத்தில் பால் மர்ஃபி, கணிதத்தில் காஸ் மற்றும்  நியூமான், கலைத்துறையில் பாபுலோ பிக்காசோ ஆகியோர் சிறுமுது அறிஞர்கள் ஆவர். அதுமட்டுமன்றி இவர்கள் பெரியவர்கள் ஆன பின்னும் தங்கள் திறமையைத் தக்க வைத்துக் கொண்டனர். ஆனால் பெரும்பாலான சிறுமுது அறிஞர்கள் காலம் செல்லச் செல்ல தங்கள் திறமையை இழந்து விடுவதும்  உண்டு.

திருஞானசம்பந்தர் போன்ற தமிழ்ப் புலவர் பலரும் சிறுமுது அறிஞராய்த் திகழ்ந்தனர்.
## மேற்கோள்கள்

பகுப்பு:குழந்தைப் பருவம்
வ. விஜயபாஸ்கரன்

**வ. விஜயபாஸ்கரன்** (26 செப்டம்பர் 1926 - 9 பெப்ரவரி 2011) தமிழகத்தைச் சேர்ந்த இதழாசிரியரும் எழுத்தாளரும் ஆவார். இவர் 1955 மே மாதத்தில் சரஸ்வதி எனும் சிற்றிதழைத் தொடங்கினார். சரஸ்வதி சிற்றிதழ் வரலாற்றில் குறிப்பிடத்தக்க ஓர் இதழ் ஆகும். சரஸ்வதியின் கடைசி இதழ் 1962 இல் வெளியானது. 2001 இல் *சரஸ்வதி களஞ்சியம்* எனும் தொகுப்பு நூலினை விஜயபாஸ்கரன் வெளியிட்டார்.

## வாழ்க்கைச் சுருக்கம்
விஜயபாஸ்கரன் திருப்பூர் மாவட்டம், தாராபுரத்தில் பிறந்தவர். விடுதலைப் போராட்டத் தியாகி வடிவேல் பிள்ளையின் மகன். ஆரம்பக் கல்வியை தாராபுரத்திலும், உயர் கல்வியை சிதம்பரம் அண்ணாமலைப் பல்கலைக்கழகத்திலும் பயின்றார். பல்கலைக்கழகத்தில் அகில இந்திய மாணவர் பெருமன்றச் செயலராக பொறுப்பேற்று மாணவர் இயக்கத்தை முன்னின்று நடத்தியமைக்காக அவர் பல்கலைக்கழகத்தில் இருந்து வெளியேற்றப்பட்டார்.

## இதழியலில்
பின்னர் தினத்தந்தி, நவ இந்தியா, ஹனுமான், அணில், சக்தி ஆகிய பத்திரிகைகளில் பணியாற்றினார். சமரன், விடிவெள்ளி ஆகிய அரசியல் இதழ்களிலும் துணை ஆசிரியராகப் பணியாற்றினார். அதன் பின்னர் மே 1955 ஆம் ஆண்டில் சரஸ்வதி என்ற முற்போக்கு இலக்கிய இதழைத் தொடங்கி அதன் முதன்மை ஆசிரியராகவும் இருந்தார். அவரோடு, மூத்த எழுத்தாளர்கள் தொ. மு. சி. ரகுநாதன், எஸ். ராமகிருஷ்ணன் சுந்தர ராமசாமி, ஆர். கே. கண்ணன் ஆகியோரும் ஆசிரியர் குழுவில் இடம் பெற்றிருந்தனர். ஜெயகாந்தன், சுந்தர ராமசாமி, ஜி. நாகராஜன், கு. சின்னப்ப பாரதி, மற்றும் இலங்கை எழுத்தாளர்கள் எஸ். பொன்னுத்துரை, செ. கணேசலிங்கன், அ. முத்துலிங்கம் போன்ற எழுத்தாளர்கள் சரஸ்வதி மூலம் அறிமுகமாயினர். பிரேம்சந்த், கிஷன் சந்தர் உள்ளிட்ட பலரது எழுத்துக்களை மொழிபெயர்த்து சரஸ்வதியில் வெளியிட்டார்.

சோவியத் நாடு பத்திரிகையின் வெளியீடுகளில் 25 ஆண்டுகள் இணை ஆசிரியராக விஜயபாஸ்கரன் பணியாற்றினார்.

இவர் மார்க்சியத்தில் நம்பிக்கை கொண்டவராக அறியப்படுகிறார். கம்யூனிஸ்டுக் கட்சியின் உறுப்பினராக இருந்தவர்.

## மறைவு
கோவையில் வசித்துவந்த விஜயபாஸ்கரன் 2011 பெப்ரவரி 9 இரவு 12 மணியளவில் தனது 85வது அகவையில் காலமானார். இவருக்கு மனைவி சரஸ்வதி, மகன்கள் ரவீந்திரன், கார்த்திகேயன் ஆகியோர் உள்ளனர்.

## எழுதிய நூல்கள்
**உலகமகாகவி பாரதி உயர் நோக்கு*
**புதுமைப்பித்தன் - பன்னோக்குப் பார்வை*
**சரஸ்வதி களஞ்சியம்* (தொகுப்பு நூல், 2001)
**தமிழ்நாட்டுக் கதைகள்*
**திரும்பிப் பார்க்கிறேன்*
**சக்தி களஞ்சியம்* (2 பாகங்கள்)

## மேற்கோள்கள்


## வெளி இணைப்புகள்
*சரஸ்வதி , encyclopediatamilcriticism

பகுப்பு:தமிழக எழுத்தாளர்கள்
பகுப்பு:1926 பிறப்புகள்
பகுப்பு:2011 இறப்புகள்
பகுப்பு:இதழாசிரியர்கள்
பகுப்பு:திருப்பூர் மாவட்ட மக்கள்
இராசராசேசுவர நாடகம்

**இராசராசேசுவர நாடகம்** சோழ மன்னனாகிய இராசராசன் மீது இயற்றப்பட்ட நாடக வகையைச் சேர்ந்த காப்பியமாகும்.

இராசராசனின் வாழ்க்கை வரலாறு, ஆட்சிச் சிறப்பு, சோழ நாட்டு வளம், அவனது வீரம், ஆட்சிச் சிறப்பு, நீதி பரிபாலனம் என்பவற்றோடு பல அருஞ்செயல்களையும் பற்றிக் கூறுகின்றது. இந்நாடகத்தை விசேடமான காலங்களில் இராசராசன் கட்டுவித்த தஞ்சைப் பெருவுடையார் கோயிலில் நிகழ்த்தபட்டது என்றும், இந்த நாடகத்தை நடத்துவதற்குத் தேவையான நிவந்தங்களை முதலாம் இராசேந்திரன் வழங்கினான் என்றும் இராசேந்திரனது கல்வெட்டு குறிப்பிடுகின்றது. இந்நாடகத்தின் ஆசிரியர் பெயர் முதலான வரலாறுகள் எவையும் கிடைத்தில.

## மேற்கோள்கள்


பகுப்பு:தமிழ்க் காப்பியங்கள்
பகுப்பு:தமிழ் நாடகம்
சிறீகாந்தலட்சுமி அருளானந்தம்

**சிறீகாந்தலட்சுமி அருளானந்தம்** (1961 - திசம்பர் 25, 2019) இலங்கையைச் சேர்ந்த ஒரு நூலகவியலாளரும் எழுத்தாளரும் ஆவார். இவர் யாழ்ப்பாணப் பல்கலைக்கழகத்தின் கல்விசார் நூலகர்.

இணுவிலில் பிறந்த இவர் சுன்னாகம் இராமநாதன் கல்லூரியில் கல்வி கற்றுப் பின்னர் யாழ்ப்பாணப் பல்கலைக்கழகத்தில் பொருளியல் பட்டதாரியானார். பின்னர் பெங்களூரில் தகவல் அறிவியல், ஆவணப்படுத்தலில் பட்டப்பின்படிப்பை மேற்கொண்டார்.

## இவரது நூல்கள்
* தகவல் வளங்களும் சேவைகளும் (குமரன் புத்தக நிலையம்)
* தகவல்வள முகாமைத்துவம் (குமரன் புத்தக நிலையம்)
* நூலக அபிவிருத்தி : ஒரு பயில்நோக்கு (சேமமடு)
* அகரவரிசை-பகுப்பாக்கக் கலைச்சொற்தொகுதி (குமரன் புத்தக நிலையம்)
* சொற்கருவூலம்:  உருவாக்கம் பராமரிப்பு பயன்பாடு (நூலக விழிப்புணர்வு நிறுவகம்)
* நூலகப் பகுப்பாக்கம் நூலகர் கைநூல்
* நூலக தகவல் அறிவியல் ஆய்வுக் கோவை

## மேற்கோள்கள்

பகுப்பு:நூலகவியலாளர்கள்
பகுப்பு:தமிழ் நூலகவியலாளர்கள்
பகுப்பு:ஈழத்து எழுத்தாளர்கள்
பகுப்பு:இலங்கைப் பெண் எழுத்தாளர்கள்
பகுப்பு:2019 இறப்புகள்
ஹொங்கொங்கில் உள்ள குடாக்களின் பட்டியல்

ஹொங்கொங் புவியியல் ரீதியாக 263 தீவுகளையும் கவுலூன் தீபகற்பத்தையும் கொண்டது என்றாலும், இவற்றில் பல குடாக்களையும் கொண்டுள்ளது. ஹொங்கொங்கின் ஆட்சிப் பரப்பு ஹொங்கொங் தீவு, கவுலூன் மற்றும் புதிய கட்டுப்பாட்டகம் ஆகிய மூன்று பிரதானப் பகுதிகளைக் கொண்டது. அதனடிப்படையில் ஹொங்கொங்கில் உள்ள குடாக்கள் கீழே பட்டியல் இடப்பட்டுள்ளன.

இவற்றில் பல குடாக்கள் கடல் பரப்பை நிரப்பி மேற்கொள்ளப்பட்டு வரும் பாரிய நிர்மானப்பணிகளினால் மறைந்துவிட்டன. மேலும் பல குடாக்கள் எதிர்வரும் காலங்களில் மறைந்துவிடும் என அறியப்படுகின்றது. 

## [[ஹொங்கொங் தீவு]]
*பெல்சர் குடா
*கவுசவே குடா
*குவாறி குடா
*அல்டிரிச் குடா
*சய் வான் குடா
*ங்கான் வான் குடா
*பேரலைக் குடா
*செக் ஓ வான் குடா
*டய் டாம் வான் குடா
*டுங் டாவ் வான் குடா
*இசுடேன்லி குடா
*சுங் ஹொம் வான் குடா
*தென் குடா
*புறமுதுகு குடா
*ஆழ் கடல் குடா
*செக் பய் வான் குடா
*தந்தி குடா
*மணல் குடா

## [[கவுலூன்]]
கவுலூன் மற்றும் புதியக் கவுலூன் பகுதியில் குறிப்பிட்ட சில நிலப்பரப்புகளும் உள்ளடக்கம்.
*லாய்ச்சி கொக் குடா
*செங் சா வான் குடா
*ஹொங் ஹாம் குடா
*டொ க்வா வான் குடா
*நவ் சூ வான் குடா
*கவுலூன் குடா
*குவுன் டொங் சாய் குடா
*சவ் வான் குடா

## [[புதிய கட்டுப்பாட்டகம்]]
புதிய கட்டுப்பாட்டகம் மற்றும் புதியக் கவுலூனில் ஒரு குறிப்பிட்ட நிலப்பரப்பையும் உள்ளடக்கியப் பகுதிகளில் உள்ள குடாக்கள்:
*கோட்டை சிகரக் குடா
*ஆழ்கடல் குடா
*சுன் வான் குடா
*ஜின் குடிப்போர் குடா
*மிர்ஸ் குடா
*ஹொய் ஹா வான் குடா
*சா டின் ஹொய் குடா
*டுங் சுங் குடா
*டய் ஹோ வான் குடா
*சியூ ஹோ வான் குடா
*பென்னிஸ் குடா
*டிசுகோவரி குடா
*நிம் சுயி வான் குடா
*சில்வர்மைன் குடா
*சி மா வான் குடாn
*புய் ஓ வான் குடா

## வெளியிணைப்புகள்
*List of bays in Hong Kong

பகுப்பு:ஹொங்கொங் புவியியல்
பகுப்பு:ஹொங்கொங்கில் உள்ள குடாக்கள்
கொட்டிச்சேதம்

**கொட்டிச்சேதம்** என்பது நாட்டிய முறைகளுள் ஒன்று. இந்த நாட்டியம் முப்புரமெரித்த வேளையில் விரிசடைக்கடவுள் சிவபெருமான் ஆடியது என்று சிலரும்காஞ்சியில் தவமிருந்த சக்தியின் முன் ஆடியது என்றும் உமையொருபாகனாய் இறைவன் ஆடிய நடனம் என்றும் கூறுவர். சடைமுடி கலைந்து அலம்பி ஆடும். உமையொரு பாகனாக சிவபெருமான் ஆடுகின்ற ஆட்டம். அதிலே, வலது புறம் ஆண்பாதி கண்ணில் கோபம் கனன்று சிவக்க, இடது புறமான பெண்பாதியில் கண் அன்பு பொங்கும். வலதுகால் ஆடும், இடது கால் அசையாது நிற்கும், இடது சடை அழகாக அப்படியே இருக்க, வலது சடைமுடி கலைந்து அலம்பி ஆடும் என்று சொல்லப்படுகிறது.
## மேற்கோள்கள்:

பகுப்பு:நடன வகைகள்
வாய்ப்பூட்டு (கால்நடை வளர்ப்பு)

**வாய்ப்பூட்டு** என்பது பசுவின் பச்சிளங்கன்றுகள் வாயைத் திறக்காமல் இருக்க அணிவிக்கப்படும் ஒன்றாகும். பொதுவாக இது கயிற்றால் செய்யப்பட்டு இருக்கும். இது கன்றுகள் கண்டதைத் தின்பதைத் தவிர்க்கும் பொருட்டும் தாயிடமிருந்து பாலைக் குடிப்பதைத் தவிர்க்கும் பொருட்டும் அணிவிக்கப்படும். இளம் கன்றுகளின் கழுத்தில் கயிறு கொண்டு அவற்றைக் கட்டிப்போட இயலாதாகையால் வாய்ப்பூட்டு போட்டு அவற்றை சுதந்திரமாக விடுவர். கன்று சற்று வளர்ந்து அவற்றைக் கட்டிப்போடும் நிலை வந்ததும் வாய்ப்பூட்டின் தேவை அகன்று விடும்.

பகுப்பு:கால்நடை வளர்ப்பு
நீலநாக்கு நோய்

செம்மறி ஆடுகளைத் தாக்கும் முக்கியமான நோய்களில் ஒன்று **நீல நாக்கு நோய்** (*Bluetongue disease*). தமிழ்நாட்டில் மழைக் காலத்திலும் அதன் தொடர்ச்சியாகவும் இந்நோய் செம்மறி ஆடுகளை அதிக அளவில் தாக்கி பெரும் இழப்பை ஏற்படுத்துகிறது. இது ஆடுகளைத் தவிர எருமை, மான் போன்ற விலங்குகளையும் தாக்கும்.

## காரணம்
இந்நோய் ரியோவிரிடே எனும் குடும்பத்தைச் சேர்ந்த பி.டி வைரசினால் ஏற்படுகிறது. இந்நோய் கியூலிகாய்டஸ் எனும் ஈ , நோயுள்ள ஆட்டை கடித்தபின் மற்ற ஆடுகளை கடிக்கும் போது பரவுகிறது. இந்த ஈக்கள் மழைக்காலத்தில் வெகுவாக இனப்பெருக்கம் செய்வதால் நீல நாக்கு நோய், இக்காலத்தில் எளிதில் பரவுகிறது. இந்நோய் மழைக்காலங்களில் அக்டோபர், நவம்பர், டிசம்பர் மாதங்களில் காணப்படுகிறது.  

## அறிகுறிகள்
நோய் பாதித்த ஆடுகள் அதிக காய்ச்சலுடன் மேய்ச்சலுக்குச் செல்லாமல் சோர்வாகக் காணப்படும். மூக்கு மற்றும் வாயின் உட்பகுதிகள்   சிவந்து, மூக்குச்சளி மற்றும் உமிழ்நீர் அதிகம் ஒழுகிக் கொண்டிருக்கும்.  மூக்கிலிருந்து  இரத்தத்துடன் கூடிய சளி வரும். உதடுகள்,ஈறுகள், நாக்கு, மூக்கு மற்றும் காதுகளில் வீக்கம்  ஏற்பட்டு புண் உண்டாகும்.  நாக்கு சில சமயம் தடித்து நீல நீறமாக மாறும். கால் குளம்புகளின் மேல் பகுதி சிவந்து வலியுடன் இருக்கும். கம்பளி இன ஆடுகளில் உரோமம்  உடைந்தும், பொலிவிழந்தும் காணப்படுவதால் உரோமங்களின் தரம் மிகவும் குறைந்து விடும். வாயில் கொப்புளங்களும், புண்களும் ஏற்படும். இதனால் ஆடுகளால் மேய முடிவதில்லை.  ஆடு உணவு உண்ண முடியாமல் பட்டினியால் இறந்து விடும். 

## சிகிச்சை முறை
இந்நோய்க்கான சிகிச்சைமுறை எதுவும் இல்லை. பின்வரும் தடுப்பு முறைகளை பின்பற்றலாம்:                          
# மழைக்காலங்களில் கியூலிகாய்டஸ் ஈயின்  இனப்பெருக்கத்தைத்  தடுக்க புடாக்ஸ் [டெல்டாமேத்ரின் ]  மருந்தை 1  லிட்டர்  தண்ணீரில் 5 மி.லி. வீதம் கலந்து விசைத் தெளிப்பான் மூலம் ஆடுகளை வெளியேற்றிய பின் ஆட்டுக் கொட்டகையின் தரை, உட்புறச்சுவர்கள், மூலை முடுக்குகள், கொட்டகையைச் சுற்றி உள்ள பகுதிகளில் தெளிக்க வேண்டும். 
# ஆட்டுக் கொட்டகையைச் சுற்றிலும் தண்ணீர் தேங்க விடக்கூடாது. 
# ஆட்டுக் கொட்டகையைச் சுற்றி உள்ள புதர்களை நீக்கி விட வேண்டும். 
# கியூலிகாய்டஸ் ஈக்கள்  இருட்டும் நேரத்திலும், விடியற்காலை நேரத்திலும் மட்டுமே வந்து ஆடுகளைக்  கடிப்பதால், இந்நேரங்களில் ஆடுகளை வெளியே விடாமல் வலை போட்ட கொட்டகையில் அடைத்து வைக்க வேண்டும். 
# கொட்டகையினுள் கியூலிகாய்டஸ்  ஈக்களைத்  தவிர்க்க விளக்குப்  பொறி வைக்கலாம்.
# .கியூலிகாய்டஸ் ஈக்களை அழிக்க கொட்டகையில் வேப்பம் புண்ணாக்கு புகை  போடலாம். 
# ஆடுகளை புடாக்ஸ்  மருந்து கலந்த தண்ணீரில் [1 லிட்டருக்கு 2 மி.லி] மருந்து குளியல் கொடுக்க வேண்டும். 
# நோய்க்  கண்ட ஆடுகள், வாய்ப்புண்கள் மற்றும் கால் பாதிப்பினால் மேய்ச்ச்சலுக்குச்  செல்ல முடியாமலும், தீவனம் உட்கொள்ள முடியாமலும் அவதிப்படும். எனவே நோய் பாதிக்கப்பட்ட ஆடுகளுக்குத் தனி கவனம் செலுத்தி அரிசி அல்லது கேழ்வரகு அல்லது கம்பு கஞ்சி கொடுத்து கவனிப்பதன் மூலம் இறப்பைத் தவிர்க்கலாம். 
# இந்த நோயை தடுக்க வருடம் ஒருமுறை மழைக்காலத்திற்கு முன்பு நீல நாக்கு நோய் தடுப்பூசி போட வேண்டும். இந்த தடுப்பூசி தமிழ்நாடு கால்நடை  மருத்துவ அறிவியல் பல்கலைக் கழகத்தில் கிடைக்கிறது.

பகுப்பு:கால்நடை நோய்கள்
குருதியுண்ணும் வௌவால்

**குருதியுண்ணும் வௌவால்** அல்லது **வம்பயர் வௌவால்** (*Vampire bat*) எனப்படுபவை குறும் கைச்சிறகிகள் வகையைச் சேர்ந்த ஒரு வகை வௌவால்கள் ஆகும். சாதாரண வௌவால்களைப் போல இவையும் பாலூட்டிகளே.

அமெரிக்காவை தாயகமாகக் கொண்ட குருதியுண்ணும் வௌவால்கள் மெக்சிக்கோவிலிருந்து பிரேசில் வரையுள்ள பிரதேசத்திலும் சிலி, ஆர்ஜெண்டீனா ஆகிய நாடுகளிலும் காணப்படுகின்றன.

## இன வகைகள்
குருதியுறுஞ்சும் வௌவால் வகையில் மூன்று  உபகுலங்கள் காணப்படுகின்றன. 
#பொது குருதியுண்ணும் வௌவால்(*Desmodus rotundus*)
#காலில் மயிர் கொண்ட குருதியுண்ணும் வௌவால்(*Diphylla ecaudata*)
#வெண்சிறகுள்ள குருதியுண்ணும் வௌவால்(*Diaemus youngi*).  

## உடலமைப்பு
நாசி கூம்புருவானது. வெப்பம், குளிர் உணர்வுகளை இனங்காண உதவும் வாங்கி அங்கங்கள் நாசியின் மேல் அமைந்துள்ளன. இவ்வாங்கி அங்கங்களே இரைகளின் குருதிக்கலன்களை இனங்காண உதவுகின்றன.சிறிய புறச்செவிகளும் மேற்றோலுக்குரிய வாலும் காணப்படும். வாயின் முன்புறம் பெரிய வெட்டும் பற்களும் அடுத்து வேட்டைப்பற்களும் உட்புறம் சிறிய பற்களும் காணப்படும்.

இவை இரவில் இரை தேடும் வழக்கம் உடையவை. குறைந்த சக்தி கொண்ட ஒலி அலைகளைப் பயன்படுத்தி இரைகளைக் கண்டறிகின்றன. மூளையில் காணப்படும் ஒலிவாங்கும் அமைப்பு இரையின் சுவாச ஒலியைக் கேட்குமளவு சிறப்படைந்தது. அகச்சிவப்பு கதிர்களை உணரக்கூடிய வகையிலான சிறப்பான உணர்கலம் மூளையில் காணப்படும். இது சில பாம்புகளுக்கு உள்ள விசேட கலங்களுக்குச் சமானமானதாகும்..

## உணவு முறை

மனிதன் உட்பட பாலூட்டி விலங்குகளின் குருதியை உண்ணும். வம்பயர் வௌவால் கடிக்கவேண்டிய குருதிக்கலன் உள்ள தானத்தை இனங்கண்டு கடிக்கும். கடிவாயின் ஊடாக அதன் உமிழ் நீரைச் செலுத்தும்.உமிழ் நீரில் குருதி உறைவைத் தடுக்கக் கூடிய டிரக்குயிலின் (*Draculin*) எனும் பொருள் உள்ளது. குருதியை உறிஞ்சிக் குடிக்காது. கடிவாயின் ஊடாக நக்கியே உண்ணும். திரவ உணவை சமிபாடடையச் செய்யும் நொதியங்களும் காணப்படும்.
வௌவால்கள் இனத்திலேயே இவ்வகை வௌவால்கள் தான் தாய்க்கு எதாவது நேர்ந்தால் குட்டியை மற்ற வௌவால்கள் கவனித்து கொள்ளும். மற்றுமொரு சிறப்பான குணாதிசியம் என்னவென்றால் இவ்வகை வௌவால்கள் தன் காலனியிலிருகும் பிற வௌவால்கள் உணவு இல்லாமல் தவிக்கும் போது தன் உடம்பிலிருந்து சிறிதளவு குருதியை மற்ற வௌவால்கள் எடுத்து கொள்ள அனுமதிக்கும்.

## ஆதாரங்கள்

பகுப்பு:வௌவால்கள்
கடற்பாம்பு

**கடற்பாம்பு** *(Sea snake)* என்பது  கடற்சூழலில் வாழும் நச்சுத் தன்மை வாய்ந்த பாம்பு குடும்பம் ஆகும். இவை நிலத்தில் வாழ்ந்த மூதாதைகளில் இருந்து படிவளர்ச்சி அடைந்தவை. பெரும்பாலான கடற்பாம்புகள் எல்லா நேரமும் கடலிலேயே வாழத் தகவமைத்துக் கொண்டன. இவற்றின் வால் துடுப்பு போல அமைந்திருக்கும். இவற்றால் நிலத்தில் அசையக் கூட முடியாது.

கடற்பாம்புகள் இந்தியப் பெருங்கடல் முதல் பசிபிக் பெருங்கடல் வரையிலான வெதுவெதுப்பான கரையோரக் கடல் நீரில் காணப்படுகின்றன. கடற்பாம்புகள் அட்லாண்டிக் பெருங்கடல், கரீபியன் கடல் போன்ற குளிரான நீரில்  காணப்படுவதில்லை.

## இனப்பெருக்கம்
ஒரேயொரு சிற்றினத்தைத் தவிர அனைத்துக் கடற்பாம்புகளும் குட்டி ஈனுபவை. நீரில் பிறக்கும் குட்டிகள் தங்கள் வாழ்நாள் முழுதையும் நீரிலேயே கழிக்கின்றன.

## நச்சுத்தன்மை
எல்லாக் கடற்பாம்புகளுமே நச்சுத் தன்மை உடையவை. ஆனால் இவற்றால் மனித உடலுள் செலுத்தப்படும் நஞ்சின் அளவு தரைப்பாம்புகளை விடக் குறைவாக இருக்கும். எப்படி இருந்தாலும் கடற்பாம்புகளிடம் எச்சரிக்கையாக இருக்க வேண்டும்.

## மேற்கோள்கள்

பகுப்பு:ஊர்வன
பகுப்பு:நச்சுப் பாம்புகள்
பகுப்பு:கடல்வாழ் உயிரினங்கள்
பகுப்பு:கடற்பாம்புகள்
மூன்றாவது அணி

இந்திய அரசியலில் மூன்றாவது அணி என்பது பின்வருவற்றுள் ஒன்றைக் குறிக்கும்

*தேசிய முன்னணி
*ஐக்கிய முன்னணி
*ஐக்கிய தேசிய முற்போக்குக் கூட்டணி
மாங்குடி மருதனார்

**மாங்குடி மருதனார்** என்பவர் சங்ககால நல்லிசைப் புலவர்களில் ஒருவர். இவர் பத்துப்பாட்டு எனும் பெயரில் தொகுக்கப்பட்ட பத்து செய்யுள் நூல்களுள் ஒன்றாகிய மதுரைக் காஞ்சியை இயற்றியவர். மதுரைக் காஞ்சியில் பாண்டியன் தலையாலங்கானத்துச் செருவென்ற நெடுஞ்செழியனைப் பாடியுள்ளார்.

## மதுரைத் தமிழ்ச் சங்கத் தலைவர்
சங்ககாலப் புலவர்கள் மட்டும் மன்னர்களைப் பாடவில்லை. மன்னர்களும் புலவோரை மதித்துப் பாடினர்.  ”.....மாங்குடி மருதனைத் தலைமையாகக் கொண்ட நல்லிசைப் புலவர்கள் எனைப் பாடாமல் போவார்களாக......” எனும் வஞ்சினக் கூற்றாகிய  மன்னனின் வரிகளே இதற்குச் சான்று பகர்கின்றன.

மதுரைக்காஞ்சி நூலின் பாட்டுடைத் தலைவன் தலையாலங் கானத்துச் செரு வென்ற பாண்டியன் நெடுஞ்செழியன். இவனும் ஒரு புலவன். இவன் தனது பாடலில் புலவர்கள் தன் அவையில் மாங்குடி மருதனைத் தலைவனாகக் கொண்டு பாடியதைக் குறிப்பிட்டுள்ளான். (புறநானூறு 72)

## மாங்குடி மருதனார் தரும் வரலாற்றுச் செய்திகள்
;ஊர்
:மாங்குடி என்னும் ஊர் தென்காசி மாவட்டம் சங்கரன்கோவில் பகுதியில் உள்ளது. சங்ககாலத்தில் இந்த மாங்குடியில் வாழ்ந்த புலவர் மாங்குடி கிழார். இவர் மாங்குடி மருதனார். என்றும் சில பாடல்களில் குறிப்பிடப்படுகிறார். சங்கப்பாடல் தொகுப்பில் இவரது பாடல்கள் 13 உள்ளன.
;பாடல்கள்
:அகநானூறு 89, 
:குறுந்தொகை 164, 173, 302, 
:நற்றிணை 120, 123, 
:புறநானூறு 24, 26, 313, 335, 372, 396
:மதுரைக்காஞ்சி

இவர் தமது பாடலில் பல அரசர்களையும் குடிமக்களையும் பற்றிய செய்திகளைத் தந்துள்ளார்.

;மதுரைக்காஞ்சி நூலில் கூறப்பட்டுள்ள செய்திகள்
:மதுரை மாநகரின் கடைத்தெரு, அந்தணர், சமணர், பௌத்தர் முதலானோரின் பள்ளிகள், முதலானவற்றின் சிறப்பு 
:தலையாலங்கானத்துச் செருவென்ற நெடுஞ்செழியன் நெல்லூர் (திருநெல்வேலி), முதுவெள்ளிலை, தலையாலங்கானம், முதலான போர்க்களங்களில் வெற்ற வெற்றிகள் 
:உள்நாட்டில் கலகம் செய்த தென்பரதவரை அடக்கியது
:இவனது முன்னோன் நிலந்தரு திருவின் நெடியோன் இருபெரு வேந்தர்களையும், வேளிரையும் ஒருசேர வென்றது,
:பல்யாகசாலை முதுகுடுமிப் பெருவழுதி புணர்கூட்டு என்னும் தமிழ்ச்சங்கம் வைத்திருந்தது 
:பொதியமலைக் குற்றாலத்துத் தட்சிணாமூர்த்தியை தென்னவன் பெயரிய துன்னருந் துப்பின் தொன்முது கடவுள் என் குறிப்பிடுவது
:பெரும்பெயர் நன்னன் ஓணநன்னாள் எனக் கூறுகையில் திருமாலை நன்னன் எனக் குறிப்பிடுவது

;பிறபாடல்களில் கூறப்பட்டுள்ள செய்திகள்
:தொன்றுமுதிர் வேளிர் வாழ்ந்த கடலோரக் குன்றூர்த் தெய்வத்தின்மீது ஆணையிட்டுத் தலைவன் சத்தியம் செய்வது  
:நான்மறை முதல்வரைக்கஃ கொண்டு வேள்வி செய்தது 
:கோதை, குட்டுவன், எவ்வி, பழையன் மாறன், மானவிறல்வேள், வாட்டாற்று எழினியாதன், வாணன், கோசர், மழவர், பற்றிய குறிப்புகள்

## அடிக்குறிப்பு

பகுப்பு:சங்கப் புலவர்கள்
மாறோக்கத்து நப்பசலையார்

**மாறோக்கத்து நப்பசலையார்** சங்ககாலத்துப் பெண்புலவர்களில் ஒருவர். எட்டுப் பாடல்கள் இவரால் பாடப்பட்டனவாகச் சங்கநூல் தொகுப்பில் உள்ளன.

மாறோக்கம் என்பது ஓர் ஊர். இவ்வூரில் வாழ்ந்த மற்றொரு புலவர் மாறோக்கத்துக் காமக்கணி நப்பாலத்தனார் என்னும் கணியர் (சோதிடர்)
## நப்பசலையார் பாடல்கள்
நற்றிணை 304
புறநானூறு 37, 39, 126, 174, 226, 280, 383

சோழன் குளமுற்றத்துத் துஞ்சிய கிள்ளிவளவன், மலையமான் திருமுடிக் காரி, மலையமான் சோழிய ஏனாதி திருக்கண்ணன், வானவன், வளவன், செம்பியன், சோழர், அவியன், கபிலன் ஆகியோர் இவரது பாடல்களில் குறிப்பிடபடுகின்றனர்.

## மேற்கோள்கள்

பகுப்பு:சங்கத் தமிழ்ப் பெண் புலவர்கள்
பகுப்பு:சங்கப் புலவர்கள்
குடவர் கோமான்

thumb|200px|right|குடநாடு
சங்ககாலத்துச் சேரநாட்டின் ஒரு பகுதியாக விளங்கியது குடநாடு. அந்நாட்டு மக்கள் குடவர் (இடையர்) எனப்பட்டனர். இந்தக் குடநாட்டில் தன் ஆட்சியைத் தொடங்கிய சேர மன்னனைக் 'குடவர் கோ' என்றும், 'குடவர் கோமான் என்றும் குறிப்பிட்டனர். இவர்கள் குடநாட்டை வென்று ஆட்சியைத் தொடங்கியவர்கள் எனத் தெரியவருகிறது,

சேரமான் யானைக்கட் சேய் மாந்தரஞ் சேரல் இரும்பொறை என்னும் சேர மன்னன் 'குடவர் கோ' என்று குறிப்பிடப்படுகிறான். (குறுங்கோழியூர் கிழார் - புறநானூறு 17)

பதிற்றுப்பத்து ஆறாம்பத்தின் பாட்டுடைத் தலைவன் ஆடுகோட்பாட்டுச் சேரலாதனை புலவர் காக்கை பாடினியார் நச்செள்ளையார் 'குடவர் கோவே' என்று அழைக்கிறார். (பதிற்றுப்பத்து 55)

இமயவரம்பன் நெடுஞ்சேரலாதன் 'குடவர் உட்கும் வான்தோய் வெல்கொடி குடவர் கோமான் நெடுஞ்சேரலாதன்' என்று குறிப்பிடப்படுகிறான். (பதிற்றுப்பத்து பதிகம் 5)

பகுப்பு:சேர அரசர்கள்
குடவர்

thumb|200px|right| குடபுலம் (தற்கால கேரளம்)
சங்ககாலச் சேரநாட்டின் ஒரு பகுதியாக விளங்கியது குடநாடு.

'குடபுலம்' என்பது சேரநாடு.

குடதிசை என்பது மேற்குத் திசையைக் குறிக்கும் தமிழ்ச்சொல். சேர நாட்டைக் 'குடபுலம்' என்பர். இமயவரம்பன் நெடுஞ்சேரலாதன், குடநாட்டை வென்று அதன் ஆட்சியைக் கைப்பற்றியவர்கள்.

கரிகாலனின் வெற்றிகளைக் கண்டு குடவர்-மக்கள் சோர்ந்து கூம்பிப்போயினராம்.  

குடவர்-மக்கள் வேங்கட அரசன் புல்லி நாட்டிலும் வாழ்ந்தனர். அவர்கள் பொங்கல் சோறும், ஆவின் பாலும் தந்து விருந்தினர்களைப் பேணும் பழக்கமுடையவர். 

சேரன் செங்குட்டுவன்,  ஆடுகோட்பாட்டுச் சேரலாதன்,   சேரமான் யானைக்கட்சேய் மாந்தரஞ்சேரல் இரும்பொறை  ஆகியோர் ’குடவர் கோ’, அல்லது ‘குடவர் கோமான்’ எனப் போற்றப்படிகின்றனர்.

குன்றத்தில் குரவையாடும் சேரநாட்டு மகளிர் ‘வில் எழுதிய இமயத்தொடு கொல்லி ஆண்ட குடவர் கோ’வை ஆட்டத்தை முடிக்கும்போது பொதுப்பட வாழ்த்துகின்றனர். 

## இவற்றையும் காண்க
*சங்க கால நாட்டுமக்கள்
*குடவர் கோமான்
## அடிக்குறிப்பு

பகுப்பு:சங்க காலப் புவியியல்
இளங்கீரனார்

**இளங்கீரனார்** சங்ககாலப் புலவர்களில் ஒருவர். இவரது 18 பாடல்கள் சங்கநூல் தொகுப்பில் இடம்பெற்றுள்ளன. அகநானூறு 3, 225, 239, 289, 299, 361, 371, 395, 399, குறுந்தொகை 116, நற்றிணை 3, 62, 113, 269, 308, 346 எண் கொண்ட பாடல்களாக அவை அமைந்துள்ளன. அனைத்தும் அகப்பொருள் பாடல்கள். இவற்றுள் குறுந்தொகைப் பாடல் ஒன்று மட்டும் குறிஞ்சித்திணைப் பாடல். ஏனையவை பாலைத்திணைப் பாடல்கள்.

பொறையன், திதியன், சோழர் ஆகியோரைப் பற்றி இவர் தமது பாடல்களில் குறிப்பிட்டுள்ளார்.

## பாடல்களில் காணப்படும் குறிப்பிடத்தக்க செய்தி
* சோழரின் உறந்தைப் பெருந்துறை அறல் என்னும் ஆற்றுமணல்-படிவு போல கூந்தலை உடையவளாம் தலைவன் விரும்பும் காதலி.
* மரையா என்னும் காட்டுமான்-ஆட்டை அடித்துப் புலி உண்ட மிச்சத்தை எருவைக் கழுகு தன் பெண்கழுகுக்கு கொண்டு வந்து தரும் காட்டை நினைத்த தலைவன் மனைவியை விட்டுப் பிரியாமல் நின்றுவிடுகிறானாம்.
* **உதியன்** போரிட்ட களத்தில் இயவர் குழல் ஊதினர்.
* **பொறையன்** கொல்லிமலை அரசன்.

## உவமை நலம்
* ஓமை மரத்துச் செதிள் முதலை உடம்பு போல் இருக்கும்.
* காற்றில் தேக்கிலை பறப்பது பருந்து பறப்பது போல இருக்கும்.
* தாமரையோடு குவளை பூத்திருப்பது போல அவள் முகத்தில் கண் பூத்திருக்கும்.
* குவளை மழையில் நனைவது போல அழுதாள்.

## இசை
* மூங்கிலில் வண்டு துளைத்த துளை வழியாகக் காற்று செல்லும்போது ஆயர் ஊதும் குழல் போல் ஓசை கேட்குமாம்.
* காற்றில் அசையும் புதர் மூங்கில் ஒலி யானை பிளிறுவது போல இசை எழுப்பும்.
* *ஆம்பல் அம் தீங்குழல்* இயவர் ஊதும் இசை.

## வாழ்வியல்

thumb|222px|நெல்லிவட்டு
* **நெல்லிவட்டு** - சிறுவர் நெல்லிக்காயை வட்டாக (கோலிக்குண்டாக) வைத்துக்கொண்டு விளையாடினர்.
* இரலை மானின் கொம்பு திரிந்து இருக்கும்.
* மரைமான் நெல்லிக்கனிகளை விரும்பி மேயும் 
* அம்பு நுனியில் தீப்பந்தம் வைத்து எய்தனர்.
* மகளிர் மாலையில் பிறை தொழுவர்.
* பல்லியை வாழ்த்தினர்.
* மகளிர் நெற்றியில் திலகம் வைத்துக்கொள்வர்.
* மகளிர் மார்பில் தொங்கும் துணியில் குழந்தைகளைச் சுமந்து செல்வர்.
* **பாவை** என்னும் பொம்மலாட்டம்.
## சொல்லாட்சி
இவரது பாடல்களில் அரிய பல பழமையான சொல்லாட்சிகள் காணப்படுகின்றன. இதனாலும், உதியன் அரசனைக் குறிப்பிடுவதாலும் இவர் காலத்தால் முந்திய புலவர்களில் ஒருவர் எனத் தெரியவருகிறது.

;பழஞ்சொல்
:அருமுனை இயவு - போர்க்களம்
:ஆனாது கவரும் - இடைவிடாது 
:எல்லையும் இரவும் – பகலும் இரவும்
:ஐ மென் தூவி – வியப்புக்கு உரிய – தொல்காப்பிய உரிச்சொல்
:கடிபதம் – மணம் வீசும் பதம்
:செயிர் தீர் கொள்கை – களங்கமற்ற கோட்பாடு
:சேக்குவம் கொல்லோ – பாதுகாப்பாக உறங்குதல்
:சேண் உறை புலம்பு- தொலைவில் வாழும் தனிமை
:ஞெலி – தீப்பந்தம்
:திருகுபு முயங்க – வளைத்துத் தழுவ
:நீட்டுவிர் அல்லிரோ – காலம் கடத்துவீர்
:பருவரல் எவ்வம் – உடல் துடிக்கும் துன்பம்
:மதிநாள்-திங்கள் – நிறைமதி
:மான்று வேட்டு எழுந்த – ஒருபொருள்-பன்மொழி
:வில்லேர் உழவர்
:வீ தேர் பறவை – பூ தேடும் ஈ

## அடிக்குறிப்பு

பகுப்பு:சங்கப் புலவர்கள்
மாமூலனார்

**மாமூலனார்** சங்ககாலப் புலவர்களில் ஒருவர். இவரை வரலாற்றுப் புலவர் என்று போற்றுகின்றனர். இவரால் பாடப்பெற்ற 30 பாடல்களும் அகத்திணைப் பாடல்கள். அவற்றுள் 29 பாலைத் திணைப் பாடல்கள். ஒன்று குறிஞ்சித் திணைப் பாடல்.

## வாழ்க்கை
மாமூலனார் நந்தர்களையும் மெளரியர்களையும் பற்றி இவர் பாடுவதால் கி.மு. 320 க்கு முன் வாழ்ந்திருக்கலாம் எனக் கூறப்படுகிறது. இவருடைய படைப்புகள் வரலாற்று நிகழ்வுகளைச் சுட்டுபவையாக உள்ளன.

## படைப்புகள்
மாமூலனார் குறுந்தொகையில் 1 பாடல், நற்றிணையில் 2 பாடல்கள், அகநானுாற்றில் 27 பாடல்கள் மற்றும் திருவள்ளுவமாலையில் 1 பாடலையும் பாடியுள்ளார்

### பாலைத் திணை பாடல்கள்

*அகநானூறு: 1, 15, 31, 55, 61, 65, 91, 97, 101, 115, 127, 187, 197,201, 211, 233, 251, 265, 281, 295, 311, 325, 331, 347, 349, 359, 393
*குறுந்தொகை 11
*நற்றிணை 14

### வரலாற்றுக் குறிப்புகள்
கி.மு.4ஆம் நூற்றாண்டில் வட இந்தியாவில் மகத நாட்டை நந்தர்கள் ஆண்டனர்.அவர்களுடைய தலைநகரம் பாடலியாகும். அது செல்வ செழிப்புடையதாக விளங்கியது. மகதப் புரட்சி,பாடலி சிதைவுற்றது போன்ற செய்திகளை மாமூலனார் அகநானூற்று பாடலில் காட்டுகின்றார்.   அது பின்வருமாறு:

:*பல்புகழ் நிறைந்த வெல்போர் நந்தர்* 
:*சீர்மிகு பாடலிக் குழீஇக் கங்கை* 
:*நீர்முதற் கரந்த நிதியங் கொல்லோ*  

நந்தர்கள் மீது வெற்றி கண்ட மௌரியர்கள் படையெடுப்பாளர்களாக விளங்கிய பெரியதோர் பேரரசை நிறுவினர்.அவர்கள் தக்காணத்திலும் தமிழகத்திலும் படையெடுத்தனர். எழில் மலை வழியே படைநடத்தினர். கோசருக்குப் பணியாத பாண்டி நாட்டு மோகூர் இவர்களுக்கும் பணியவில்லை - என்ற செய்தியை மாமூலனார் பின்வரும் பாடலில் தருகின்றார்.

*வெல்கொடி<br>*
*துனைகால் அன்னை, புனைதேர் கோசர்,<br>*
*தொன்மூது ஆலத்து அரும்பணைப் பொதியில்,<br>*
*இன்னிசை முரசம் கடிப்பு இகுத்து இரங்க,<br>*
*தெம்முனை சிதைத்த ஞான்றை,<br>*
*மோகூர் பணியாமையின், பகை தலைவந்த<br>*
*மாபெருந்தானை வம்ப மோரியர்<br>*
*புனைதேர் நேமி உருளிய குறைத்த<br>*
*இலங்கு வெள் அருவிய … தேக்கு அமல் சோலை* 

### திருவள்ளுவா் பற்றி
திருவள்ளுவரைப் பற்றி பின்வருமாறு உரைக்கிறார்.

: *அறம்பொருள் இன்பம்வீ டென்னுமந் நான்கின்*
: *திறந்தெரிந்து செப்பிய தேவை – மறந்தேயும்*
: *வள்ளுவன் என்பான் ஓர்பேதை அவன்வாய்ச்சொல்*
: *கொள்ளார் அறிவுடையார்*

## மேலும் காண்க
திருவள்ளுவமாலை

சங்கப் புலவா்கள்

சங்கப் புலவா்கள்

சங்க இலக்கியங்கள்

## மேற்கோள்கள்

பகுப்பு:சங்கப் புலவர்கள்
எஸ். வி. ராமகிருஷ்ணன்

**எஸ். வி. ராமகிருஷ்ணன்** (1936 - 9 பெப்ரவரி, 2011) தமிழகத்தைச் சேர்ந்த எழுத்தாளர் ஆவார். இவரது எழுத்துக்கள் 1940 களை ஒட்டிய தமிழ் வாழ்க்கையைப் பதிவு செய்தமை குறிப்பிடத்தக்க ஒன்றாகும். உயிர்மை, காலச்சுவடு,அமுதசுரபி,தினமணிக்கதிர் ஆகிய இதழ்களில் தொடர்ந்து எழுதி வந்தார். அவரது முதலாவது நூல் அவரது 70 ஆவது வயதளவிலேயே வெளியானது.

ராமகிருஷ்ணன் 1936இல் கோவை மாவட்டம் தாராபுரத்தில் பிறந்தார். சரித்திரமும் சட்டமும் பயின்ற ராம கிருஷ்ணன் சுங்கம் கலால் ஆணையாளராக இந்தியாவின் பல பகுதிகளிலும் பணிபுரிந்து, முதன்மை ஆணையராக ஓய்வு பெற்றார்.

## மறைவு
ராமகிருஷ்ணன் 2011 பெப்ரவரி 9 அதிகாலை 5.45 மணியளவில் காலமானார்.

## எழுதிய நூல்கள்
* *அது அந்தக் காலம்* (உயிர்மை பதிப்பகம்)
* *வைஸ்ராயின் கடைசி நிமிடங்கள்*

பகுப்பு:தமிழக எழுத்தாளர்கள்
பகுப்பு:2011 இறப்புகள்
பகுப்பு:1936 பிறப்புகள்
பகுப்பு:கோயம்புத்தூர் மாவட்ட மக்கள்
அப்துல் காதிறு நெய்னா லெப்பை ஆலிம் புலவர்

**அப்துல் காதிறு நெய்னா லெப்பை ஆலிம் புலவர்** என்பவர் ஒரு இசுலாமியத் தமிழ்ப் புலவரும், கவிஞரும் ஆவார்.  இவர் 19 ம் நூற்றாண்டில் தமிழ்நாட்டில் வாழ்ந்தார்.  

## படைப்புகள்
* நாகையந்தாதி
* திருமணிமாலை
* புதுகுஷ்ஷாம்
* காரணபுராணம்
* சொர்க்க நீதி
* கோத்திர மாலை
* அட்டநாக பந்தம்
* மக்காக் கலம்பகம்

## மேற்கோள்கள்

பகுப்பு:இசுலாமியத் தமிழறிஞர்கள்
குஃப்ரா சண்டை

**குஃப்ரா சண்டை** (*Battle of Kufra*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. இது மேற்குப் பாலைவனப் போர்த்தொடரின் ஒரு பகுதியாகும். இதில் பாசிச இத்தாலியின் கட்டுப்பாட்டிலிருந்த குஃப்ரா பாலைவனச் சோலைப் பகுதியை விடுதலை பிரான்சுப் படைகள் கைப்பற்றின.

குஃப்ரா லிபியாவின் தென்கிழக்கில் அமைந்திருந்த ஒரு பாலைவனச்சோலைப் பகுதி. இது பாலைவன வாழ் குடிகளுக்கு ஒரு முக்கிய வர்த்தக மையமாக இருந்தது. 1931ல் இத்தாலியால் ஆக்கிரமிக்கப்பட்டது. செப்டம்பர் 1940ல் இத்தாலியப் படைகள் எகிப்து மீது படையெடுத்தன. இதனை எதிர்த்து நேச நாட்டுப் படைகள் டிசம்பர் மாதம் காம்ப்பசு நடவடிக்கையைத் தொடங்கின. இத்தாலியப் படைகளை எகிப்திலிருந்து விரட்டி, லிபியாவுக்குள் முன்னேறின. பிரிட்டானியப் படைகள் கிழக்கிலிருந்து லிபியாவினுள் முன்னேறிக் கொண்டிர்க்கும் போதே தெற்கில் சாடிலிருந்து விடுதலை பிரான்சுப் படைகள் லிபியாவைத் தாக்கின. பிரான்சு ஜூன் 1940ல் நாசி ஜெர்மனியிடம் சரணடைந்திருந்தாலும், அதனை ஏற்க மறுத்த தளபதி சார்லஸ் டி கோல் நாடுகடந்த பிரெஞ்சு அரசை பிரான்சின் காலனிப் பகுதிகளில் நிறுவியிருந்தார். அதன் படைகள் விடுதலை பிரான்சுப் படைகள் என்று அழைக்கப்பட்டன. பிரான்சின் ஆப்பிரிக்கக் காலனிகள் டி கோலின் அரசுக்கு ஆதரவளித்தன. சாடிலிருந்த பிரஞ்சுப் படைகளைக் கொண்டு லிபியாவைத் தாக்கினார் டி கோல். ஜனவர் 31, 1941ல் பிரெஞ்சுப் படைகள் குஃபரா மீதான படையெடுப்பைத் தொடங்கின. வேகமாக குஃப்ராவி பகுதியுள் முன்னேறிய அவை பெப்ரவரி 17ல் அதன் முக்கிய எல் டாக் கோட்டையை முற்றுகையிட்டன. சில வார கால குண்டுவீச்சுடன் கூடிய முற்றுகைக்குப் பின்னர் மார்ச் 1ம் தேதி எல் டாக் கோட்டையின் இத்தாலிய பாதுகாவல் படைப்பிரிவு சரணடைந்தது. குஃப்ரா பிரெஞ்சுப் படைகளின் கட்டுப்பாட்டில் வந்தது.

பகுப்பு:1941 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
பாண்டியன் மாறஞ்சடையனின் நடுகல்

**பாண்டியன் மாறஞ்சடையனின் நடுகல்** தமிழ்நாட்டில் கன்னியாகுமரி மாவட்டத்தில் கன்டெடுக்கப்பட்ட பழமையான கல்வெட்டாகும். இதன் காலம் கி.பி.770 ஆகும். இக் கல்வெட்டில் சேர மன்னனுக்கும், பாண்டிய மன்னனுக்கும் இடையே நடைபெற்ற போர் பற்றிய செய்திகள் பதிவாகியிருக்கின்றன. இக்கல்வெட்டை பேராசிரியர் சுந்தரம் பிள்ளை ஆரல்வாய்மொழிக்கருகில் கண்டெடுத்தார்.

## மேற்கோள்கள்


பகுப்பு:கன்னியாகுமரி மாவட்டம்
பகுப்பு:நடுகற்கள்
பகுப்பு:பாண்டியர் தொடர்பான ஆதாரங்கள்
இடைக்கழிநாட்டு நல்லூர் நத்தத்தனார்

இடைக்கழி நாட்டு நல்லூர் நத்தத்தனார் சங்ககாலப் புலவர்களில் ஒருவர். பத்துப்பாட்டு நூல்களில் ஒன்றான சிறுபாணாற்றுப்படையை இவர் பாடியுள்ளார். அதில் ஓய்மானாட்டு நல்லியக்கோடன் சிறப்பிக்கப்பட்டுள்ளான். இவரது பாடலாக இந்த ஒருபாடல் மட்டுமே உள்ளது.

## ஞாயிறு நடுவக்கொள்கை
சிறுபாணாற்றுப்படையில் **வாள் நிற விசும்பின் கோள்மீன் சூழ்ந்த இளங்கதிர் ஞாயிறு எள்ளும் தோற்றத்து** என இடைக்கழிநாட்டு நல்லூர் நத்தத்தனார் சூரியனை கோள்கள் சுற்றுவதை பதிந்துள்ளார். திருவள்ளுவர் **சுழன்றும் ஏர்ப்பின்னது உலகம் அதனால் உழந்தும் உழவே தலை** என திருக்குறளில் உலகம் சுழலும் பொருள் என்பதை குறிப்பிட்டுள்ளார்.

## மேற்கோள்கள்

பகுப்பு:சங்கப் புலவர்கள்
பகுப்பு:ஊர்ப் பெயரால் அறியப்படும் மக்கள்
கனகாம்பரி

**கனகாம்பரி** இராகம் கருநாடக இசையில் பயன்படும் இராகங்களில் ஒன்றாகும். இது முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.

## இலக்கணம்
thumb|right|250px|கனகாம்பரி ஆரோகணச் சுரங்கள் C யிலிருந்து தொடக்கம்
thumb|right|250px|கனகாம்பரி அவரோகணச் சுரங்கள் C யிலிருந்து தொடக்கம்

இந்த இராகத்தில் சட்ஜம் (ச), சுத்த ரிசபம் (ரி1), சுத்த மத்திமம் (ம1),பஞ்சமம் (ப1),சுத்த தைவதம் (த1),சட்ஜம் (ச), - சட்ஜம் (ச), சுத்த நிசாதம் (நி1),சுத்த தைவதம் (த1),பஞ்சமம் (ப1),சுத்த மத்திமம் (ம1),சுத்த காந்தாரம் (க1), சுத்த ரிசபம் (ரி1), சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

* இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும்.
* இதன் ஆரோகணத்தில் 5 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "ஔடவ சம்பூரண" இராகம் என்பர்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

பகுப்பு:கனகாங்கியின் ஜன்னிய இராகங்கள்
பழையாறு (ஆறு)

**பழையாறு** தமிழ் நாட்டில் கன்னியாகுமரி மாவட்டத்தில் உள்ள சிறிய ஆறுகளில் ஒன்றாகும். மகேந்திரகிரி மலையின் வட மேற்கு திசையில் 17.6 கட்டை (கிலோ மீட்டர்) தொலைவில் அமைந்துள்ள சுருளோடு என்னும் இடத்திலிருந்து உற்பத்தியாகிறது. சுருளோடு கடல் மட்டத்திலிருந்து 1300 மீட்டர் உயரத்தில் அமைந்துள்ளது. இந்த ஆறு 44 கட்டை தூரம் ஓடி மணக்குடியில் அரபிக்கடலில் கலக்கின்றது. இந்த ஆற்றின் மூலம் 16550 ஏக்கர் ஆயக்கட் நிலம் விவசாய பயனடைகின்றது.

## தடுப்பணைகள்
இந்த ஆற்றின் குறுக்கே 14 தடுப்பணைகள் கட்டப்பட்டுள்ளன. அவற்று முக்கியமானவை:

#வீரப்புலி
#குட்டை
#பள்ளிகொண்டான்
#சட்டுப்புதூர்
#செட்டித்தோப்பு
#வீரமங்கலம்
#சபரி
#குமரி
#சோழந்தட்டை
#பிள்ளைப் பெத்தான்
#மிசன்

தமிழகத்தில் மழைபெய்கின்ற வடகிழக்கு மற்றும் தென் மேற்கு பருவகாலங்களில் இவ்வாற்றில் தண்ணீர் ஓடும். முந்தைய காலங்களில் மக்கள் இவ்வாற்று நீரை விவசாயத்திற்கும், குடிநீருக்கும், குளிப்பதற்கும் பயன்படுத்தினர்.

## தற்போதய நிலை
**மக்களின் கவனக் குறைவால் இந்த ஆறு மிகவும் மாசு அடைந்துள்ளது.
**தோவாளை, அனந்தனூர் மற்றும் என்பி சானல் ஆகியவற்றிலிருந்து கலக்கும் கழிவு நீர் இந்த ஆற்றை மிகவும் மாசு அடையச் செய்து வருகின்றது.
**தடுப்பணைகள் பல கவனிப்பாரின்றி, அதன் மதகுகள் துருப்பிடித்து, நீரை தேக்கமுடியாத நிலை உள்ளது.
**வீடுகள், மருத்துவமனைகள் மற்றும் பக்கத்து நகரங்களிலிருந்து கொண்டுவந்து கொட்டப்படும் கழிவுகள் ஆகியவற்றால் இந்த ஆறு சாக்கடை ஓடும் கால்வாயாக மாற்றியுள்ளது.
**ஆற்றின் கரையோரங்கள் பல இடங்களில் ஆக்கிரமிக்கப்பட்டு, குறுகி, சிறிய கால்வாயாக மாறி வருகின்றது.

பகுப்பு:கன்னியாகுமரி மாவட்டத்திலுள்ள அணைகள்
பகுப்பு:கன்னியாகுமரி மாவட்ட ஆறுகள்
போகசிந்தாமணீ

**போகசிந்தாமணீ** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும். 

## இலக்கணம்
இந்த இராகத்தில் சட்ஜம் (ச), சுத்த ரிசபம் (ரி1), பஞ்சமம் (ப1),சுத்த மத்திமம் (ம1), சுத்த தைவதம் (த1),சுத்த நிசாதம் (நி1), சுத்த காந்தாரம் (க1) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர். இதன் ஆரோகணத்தில் பஞ்சமமும், அவரோகணத்தில் காந்தாரமும் ஒழுங்கு மாறி வருவதால் இது வக்கிர இராகம் என்று அழைக்கப்படும்.

பகுப்பு:கனகாங்கியின் ஜன்னிய இராகங்கள்